หุ้นสหรัฐปิดพุ่ง/ทองบวก/น้ำมันร่วงแรง
ดาวโจนส์ปิดพุ่ง 311.78 จุด ทองคำบวก 7.70 ดอลลาร์ น้ำมันร่วงแรง 1.06 ดอลลาร์
7 ส.ค. 2562

ดาวโจนส์ปิดพุ่ง 311.78 จุด ทองคำบวก 7.70 ดอลลาร์ น้ำมันร่วงแรง 1.06 ดอลลาร์
ดัชนีเฉลี่ยอุตสาหกรรมดาวโจนส์ปิดที่ 26,029.52 จุด พุ่งขึ้น 311.78 จุด หรือ +1.21% ขณะที่ดัชนี เอสแอนด์พี500 ปิดที่ 2,881.77 จุด เพิ่มขึ้น 37.03 จุด หรือ +1.30% ส่วนดัชนี แนสแดค ปิดที่ 7,833.27 จุด พุ่งขึ้น 107.23 จุด หรือ +1.39%
 ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดเมื่อคืนวันที่ 6 ส.ค. หลังจากจีนได้ออกมาเคลื่อนไหวในเชิงบวกด้วยการสร้างเสถียรภาพเงินหยวน ซึ่งช่วยให้นักลงทุนคลายความกังวลเกี่ยวกับการที่จีนจะใช้หยวนเป็นเครื่องมือในการทำสงครามการค้ากับสหรัฐ นอกจากนี้ นักลงทุนยังขานรับข่าวที่ว่า ประธานาธิบดีโดนัลด์ ทรัมป์ยังคงเปิดกว้างในการทำข้อตกลงการค้ากับจีน
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด  ส่งมอบเดือนก.ย. ร่วงลง 1.06 ดอลลาร์ หรือ 1.9% ปิดที่ 53.63 ดอลลาร์/บาร์เรล สัญญาน้ำมันดิบเบรนท์ส่งมอบเดือนต.ค. ลดลง 87 เซนต์ หรือ 1.4% ปิดที่ 58.94 ดอลลาร์/บาร์เรล
สัญญาทองคำตลาดโคเม็กซ์ส่งมอบเดือนธ.ค. เพิ่มขึ้น 7.70 ดอลลาร์ หรือ 0.52% ปิดที่ 1,484.20 ดอลลาร์/ออนซ์